ভূমিকম্পের কারণে বন্ধ হল টেস্ট ম্যাচ!

ওয়েব ডেস্ক : ইতিহাসে এমন ঘটনা বহুবার ঘটেছে, যেখানে বিভিন্ন কারণে ভেস্তে গিয়েছে ক্রিকেট ম্যাচ। বেশিরভাগ সময় দেখা যায়, বৃষ্টির কারণেই বিঘ্ন ঘটে ম্যাচে। তবে এবার ভূমিকম্পের (Earthquake) কারণে থেমে গেল ক্রিকেট ম্যাচ! এমনই ঘটনা ঘটেছে বাংলাদেশে (Bangladesh)।

মূলত, শুক্রবার ভূমিকম্পে (Earthquake) কেঁপে ওঠে বাংলাদেশ (Bangladesh)। রিখটার স্কেলে তীব্রতা ছিল ৫.৭। যা অনুভূত হয়েছিল কলকাতা পর্যন্ত। কিন্তু এর প্রভাব গিয়ে পড়ল বাংলাদেশ বনাম আয়ারল্যান্ডের টেস্ট ম্যাচে (Bangladesh vs Ireland Test Match)। এই টেস্ট ম্যাচের তৃতীয় দিনের শুরুতেই কেঁপে ওঠে বাংলাদেশের মাটি। যার কারণে কিছু সময়ের জন্য বন্ধ করে দিতে হয় ম্যাচ। তবে কিছুক্ষণ পর তা আবার চালু করা হয় বলে জানা গিয়েছে।

আরও খবর : বাগদান সারলেন স্মৃতি মান্ধানা, সোশ্যাল মিডিয়ায় ভিডিও পোস্ট করে আংটিও দেখালেন তিনি

ক্রিকেট আয়ারল্যান্ড তাদের এক্স হ্যান্ডলে লিখেছে, ‘ওহ! সামান্য ভূমিকম্পের কারণে এখানে খেলা থেমে গিয়েছে।’ এদিন ১০টা ৮ নাগাদ ভূমিকম্প হয় বাংলাদেশের নারায়ন গঞ্জের কাছে। আর তখন বাংলাদেশ ও আয়ারল্যান্ড দলের মধ্যে প্রথম সেশনের খেলা চলছিল। কিন্তু ভূমিকম্পের কারণে ক্রিকেটাররা মাঠের মধ্যেই বসে পড়েন। এমনকি ড্রেসিং রুম থেকে বাইরে বেরিয়ে আসেন খেলোয়াড়রা। তবে কোনও প্রাণহানি বা ক্ষয়ক্ষতি হয়নি। এর আগে জিম্বাবোয়ে ও আয়ারল্যান্ডের অনূর্ধ্ব-১৯ ম্যাচও বন্ধ হয়ে গিয়েছিল ভূমিকম্পের কারণে। সেটা হয়েছিল ২০২২ সালে।

এদিকে আয়ারল্যান্ডের বিরুদ্ধে দ্বিতীয় টেস্টে দাপট দেখাচ্ছে বাংলাদেশ (Bangladesh)। টসে জিতে ব্যাটিংয়ে নেমে বাংলাদেশ প্রথম ইনিংসে করেছে ৪৭৬ রান। শতরান করেছেন লিটন দাস ও মুশফিকুর রহিম। জবাবে ২৬৫ রানে অল আউট হয়ে যায় আয়ারল্যান্ড। ইতিমধ্যে দ্বিতীয় ইনিংসের ব্যাটিং করতেও নেমে গিয়েছেন বাংলাদেশের ক্রিকেটাররা।