কলকাতায় ভূমিকম্প, কেঁপে উঠল গোটা শহর

কলকাতা: বাংলাদেশে ভূমিকম্প, কাঁপল পশ্চিমবঙ্গ। কলকাতায় ভূমিকম্প, কেঁপে উঠল গোটা শহর। কম্পনের তীব্রতা ৫.৭। শিলিগুড়ি, কোচবিহারে টের পাওয়া গেল কম্পনের ঝটকা। মালদা, নদিয়াতেও কম্পন অনুভূত। কেঁপে উঠল দক্ষিন দিনাজপুরও। সকাল ১০ টা ১০ মিনিটে ভূমিকম্প। মিনিট খানেক অনুভূত হয়েছে কম্পন।

রাজ্যজুড়ে জোড়াল কম্পন। উত্তর ও দক্ষিন সর্বত্র কেঁপে উঠল। ভূমিকম্পের উৎস্যস্থল বাংলাদেশ বলে খবর পাওয়া গিয়েছে। বাংলাদেশের বিভিন্ন এলাকা কেঁপে উঠেছে। রিখটার স্কেলে কম্পনের মাত্রা ৫.৭। অফিস টাইমে কম্পন অনুভূত, আতঙ্কে বহুতল ছেড়ে রাস্তায় বেরিয়ে যান সকলে। রীতিমত হুড়োহুড়ি পড়ে যায় সব জায়গায়।

আরও পড়ুন: পাকাপাকিভাবে রাজ্যে শীত কবে? অবশেষে দিনক্ষণ জানাল আবহাওয়া দফতর

বাংলাদেশের রাজধানী ঢাকার শহরের কাছে ৫.৫ মাত্রার একটি ভূমিকম্প আঘাত হেনেছে। মার্কিন ভূতাত্ত্বিক জরিপ (ইউএসজিএস) সংস্থা জানিয়েছে, কলকাতা এবং উত্তর-পূর্ব ভারতের বেশ কয়েকটি অংশে কম্পন অনুভূত হয়েছে। ইউএসজিএস জানিয়েছে, ভূমিকম্পের কেন্দ্রস্থল ছিল ঢাকা থেকে প্রায় ৫০ কিলোমিটার দূরে নরসিংদীতে এবং ভূমিকম্পের গভীরতা ছিল ১০ কিলোমিটার।

ভূমিকম্পে এখনও পর্যন্ত কোনও ক্ষয়ক্ষতির খবর পাওয়া যায়নি। ভূমিকম্পের পরে সমুদ্রের পরিস্থিতি কী রয়েছে, তা নিয়েও সরকারি স্তরে কোনও তথ্য মেলেনি।